Det her er fantastisk.
Gid jeg havde haft sådan et legehus, da jeg var barn.
Har du aldrig haft et legehus?
Nej.
Eller min far købte nabohuset, så vi kunne lege i det.
Jeg kobler haveslangen til, så der er rindende vand.
Hvorfor skal der være rindende vand?
Samme grund, som der skal være el.
Både Bernadette og jeg arbejder, og vi overkompenserer.
Ja. Det her minder mig om Amish- folkets traditionelle ladebyggeri,
hvor alle hjælper til.
Hvordan hjælper du til?
Jeg kan ikke høre andre nævne fakta om traditionelt Amish-ladebyggeri.
Resten af os hjælper med hammer og søm.
Fakta er mine søm,
og min stemme er hammeren, der hamrer dem
gennem jeres kranies træ.
Ja, det føles i hvert fald sådan.
Kan du række mig boremaskinen?
Ja. Et sjovt faktum om amish-ladebyggeri:
De bruger ikke elværktøj.
Amy, få ham til at holde op!
Nej. Hvis han bliver træt nu, sover han bedre i nat.
Howie, kan du give mig en hånd?
Jeg er nødt til at arbejde, og ungerne klatrer på mig.
Ved du hvad? Jeg holder øje med dem.
Er du sikker?
Men jeg skulle til at fortælle,
hvorfor de kaldes "Pennsylvania Dutch," når de virkelig er fra Tyskland.
Jeps.
Tak.
Hvad synes du? Det er fedt, ikke?
Og når vores børn er for store,
kan vi lave en AirBnb for andres babyer.
Sjovt.
Er du okay?
Undskyld, jeg har ikke haft et øjebliks fred.
Så lad mig gå ind igen, skrive min rapport færdig,
børste mine tænder, skifte tøj,
lave mig en sandwich
og så kommer jeg ud og griner ad din vits.
Så længe du laver sandwicher.
Den kan du også grine ad senere.
Okay, jeg har holdt jer i spænding længe nok.
"Dutch" er en forvrængning af ordet "Deutsch", der betyder tysk.
Hvordan siger man "irriterende" på tysk?
Nervig. Hvorfor?
Direktør Siebert, du bad mig komme?
Hej. Der er min ven!
Du lyder ligesom min kone,
lige før hun bad mig om at tage med til Coachella.
Nej, det her bliver langt sjovere end Coachella.
Sjovere end hedeslag? Held og lykke med det.
Der er finanser tilbage i det administrative legat,
og jeg har brug for nogen til at afgøre, hvordan de bør fordeles.
Virkelig?
Sikken ære. Tak.
Hvordan beslutter jeg, hvem der får pengene?
Hvordan beslutter du noget?
Tænk over det med din hjerne, og sig det med din mund.
Ja, okay.
Så når jeg har besluttet det, skal jeg få det godkendt hos dig, eller...
Nej. Du beslutter det, godkender det,
og så kan du være stolt af et veludført arbejde.
Det er et stort ansvar.
Hvis jeg ikke troede, at du kunne klare det,
havde du ikke været nummer fem på min liste.
Tak. Jeg går straks i gang.
Og jeg ser frem til at høre intet om det.
Jeg holder dig opdateret.
Tak igen for jeres hjælp i går.
Intet problem, det var sjovt.
Det var sjovt, men jeg er øm.
Du rørte ikke en finger.
Nej, men jeg kommenterede hele begivenheden,
og jeg bøder for det i dag.
De herrer.
- Hej. - Hej.
Leonard, fornemmer jeg lidt selvsikkerhed i din gang?
Muligvis.
Hold op. Det klæder dig ikke.
Hvad foregår der?
Siebert gav mig ansvaret for at uddele resten af det administrative legat.
Og jeg har fuld råderet.
Julen er vist kommet tidligt.
Det første på min liste er en guldparaply,
for Leonard får det til at regne med penge!
Vent, jeg uddeler ikke bare penge.
Der er en procedure, man skal følge.
Jeg tror, han taler om det traditionelle bagdelsslikkeri.
Skal vi stille os i kø,
eller skal vi bare dykke efter æbler?
Sødt. Men direktør Siebert stoler på mig, og jeg tager det alvorligt.
Hvis I har en legitim anmodning, kan I indgive den skriftligt,
og så evaluerer jeg den baseret på dens værdi.
Ja, da. Et vandscooter ét eller to ord?
Hofstadter!
Jeg hørte, at Siebert har givet dig ansvaret for administrationsfonden?
Jeg kan ikke tænke på en bedre mand til opgaven.
Han har vist prøvet det her før.
Leonard, jeg ved, at vi to har en svær fortid,
men jeg håber, at du vil være fair, når jeg indgiver min anmodning.
Selvfølgelig.
Det er derfor, jeg synes om ham, integritet.
Kom med en krammer!
Jeg har lige lagt noget i din lomme.
Den gælder på alle El Pollo Locos.
Halley, lad din brors beskidte bleer være!
Læg den.
Det er ikke en hat!
Okay, alle op i vasken.
Skidt nyt, Howie. Jeg er nødt til at blive på arbejdet lidt længere.
Det er forfærdeligt. Hold ud.
Jeg kommer hjem så snart, jeg kan.
Han fortjener bedre.
Nej, jeg vil ikke genoverveje det. Din anmodning blev afvist.
Jeg er ligeglad med, om det hjælper dig med at tænke,
du har ikke brug for en guldfiskedam på dit kontor.
Så burde du have tænkt på det, før du købte guldfiskene.
- Det var lidt hårdt. - Det er jeg nødt til,
for alle antager, at jeg bare giver dem alt, hvad de vil have.
Men det gør du ikke. Vel?
Nej.
Se bare her.
En espressomaskine? Det tror jeg ikke.
Afvist!
Jeg synes virkelig om den side af dig.
Virkelig?
Ja, du er så handlekraftig.
Nå, så se her.
Et hæve-sænke-bord.
Afvist!
Hvis du vil stå op, så gør det i fritiden.
For jeg er bossen!
Ja, du er så!
Goddag.
- Hej. - Hej.
Leonard, jeg ville bare sige tillykke med,
hvor godt du håndterer legatpengene.
- Hvad vil du have? - Du...
Ikke noget.
Jeg kom bare for at give dig en kompliment.
Godt forsøgt, svaret er nej.
Til hvad? Jeg beder ikke om noget.
Alt, hvad jeg har brug for i mit job, er lige her.
Det er mit kontor. Hvilket giver en skøn transporttid.
Hjem. Arbejde. Hjem.
Og jeg arbejder stadig, bare hjemmefra.
Hvis det er så let,
hvorfor skal Leonard så køre dig på arbejde hver dag?
Fordi jeg er glad for frozen yogurt-maskinen i cafeteriet.
Jeg kunne bruge en frozen yogurt-maskine...
Afvist!
Ja, du skulle have set ham. Han afviste ting til højre og venstre.
Det var så sexet.
Selvfølgelig havde jeg en anmodning, han ikke afviste.
Hører du efter?
Ja. Du gik i seng med din mand.
Hvad er der med dig?
Det er ikke noget vigtigt.
Har du nogensinde stukket Leonard en lille hvid løgn?
Han tror, jeg har set alle Star Wars-filmene,
men jeg har kun set den med guldrobotten.
Det kunne være dem alle.
Præcis.
Jeg har sagt til Howie,
at jeg har arbejdet sent de sidste aftener,
men jeg har bare gemt mig i Halleys legehus.
Gør det mig forfærdelig?
Forfærdelig, nej.
Sær, ja.
Trist, lidt, ja.
Arbejdet har bare været hektisk, og så snart jeg kommer hjem,
hænger der to børn på mig,
og sommetider vil jeg ikke trækkes i håret
og nives i mavefedtet.
Det ville være et godt slogan til et kondomfirma.
Jeg elsker mine børn,
men den time alene får mig til at føle mig som et menneske igen.
Så du tager hjem og sidder alene i et legehus i baghaven.
Ja!
Dr. Hofstadter, har du haft tid til at overveje mit forslag?
Ja, og din forskning er fascinerende.
Jeg anede ikke, at krager var så kloge.
Bærer de virkelig nag?
Ja.
En af dem flygtede fra mit adfærdsstudie for et år siden.
Jeg kan ikke bevise, at det er ham, men noget skider på min bil hver dag.
Men hør, jeg har kun penge nok til at finansiere én anmodning,
men dit projekt er absolut med i opløbet.
Okay, hvornår tror du, at du træffer en beslutning?
For jeg skal opgradere deres bure, før de lærer at åbne låsene.
Da jeg kom ind i laboratoriet i morges,
blev de pludselig stille.
Jeg tror, de planlægger noget.
Snart. Jeg har indsnævret det til tre projekter.
Er mit et af dem?
Det er det faktisk.
Softwaren i teleskoplokalet er ikke blevet opdateret i årevis,
så det virker, som om det er på tide.
Så du giver bare din ven pengene?
Det lugter da lidt.
Jeg arbejder med rotter. Det kan være mig.
Jeg giver dem ikke bare til min ven, Barry.
Dit forslag er også med.
Vent, så det er de tre?
Overvejer du slet ikke mit?
Hvorfor, fordi de har ph.d.'er, og jeg kun er ingeniør?
Nej, fordi de skrev detaljerede forslag,
og du sendte et YouTube-klip af ham fra Jerry Maguire, der sagde:
"Hit med pengene."
Okay, Hofstadter, hvad bliver det til?
Hvilket projekt vælger du?
Ja, kom nu, Leonard. Fortæl os det nu.
Men husk, at krager er ikke de eneste, der kan bære nag.
Hør, alle tre projekter har en god værdi.
Jeg vil bare sikre mig, at jeg træffer den rette beslutning.
Jeg kan se, du er stresset, så hvis det hjælper, trækker jeg mit forslag tilbage.
Det hjælper ikke.
Så er jeg med igen!
Hit med pengene!
Okay. Jeg...
Jeg har brug for, at I lader mig være.
Jeg bestemmer, og jeg beslutter mig, når jeg er klar til at beslutte mig.
Hvornår bliver det?
Om en dag, en uge, jeg ved det ikke.
- Hvor skal du hen? - Det ved jeg heller ikke!
Der er nok nogen, der træffer beslutninger.
Jeg gennemgår de her forslag.
For du er bossen, der giver folk ren besked. Jeg synes om det.
Det er bare så svært!
Alle tre forslag har værdi.
Hvordan vælger jeg?
Ikke med den stemme.
Der må være en korrekt beslutning baseret på empiriske beviser.
Se, jeg har lavet en liste med fordele og ulemper,
og så fandt jeg på tre forskellige pointsystemer
til at finde det bedste projekt.
Jeg ved bare ikke, hvilket system jeg skal bruge!
Så jeg arbejder på et meta-pointsystem til at give pointsystemerne point,
men matematikken er kompliceret.
Skal jeg forklare dig det?
- Skål! - Skål!
Sluk. Prøver du at afsløre os?
Jeg har indsnævret det til tre værdige projekter,
men jeg har kun penge til at finansiere ét af dem.
Heldigvis for dig har jeg en løsning.
Jeg kan dårligt vente.
Du finder flere penge, og jeg finansierer dem alle.
Nej.
Eller...
Hør her.
Jo.
På den måde er alle glade.
Du kan ikke gøre alle glade.
- Det tror jeg godt, jeg kan. - Nej.
- Faktisk... - Du gør mig ulykkelig.
Hvad ville du gøre?
Jeg ville give et fjols ansvaret, så jeg ikke skulle være skurken.
Det er en rigtig god idé...
Hvad laver du?
Du skræmte mig.
Jeg spørger igen.
Hvad laver du?
Ikke noget.
Virkelig?
Laver du og Bernadette ikke ting uden mig?
Hvad? Nej! Hvorfor siger du dog det?
Du ved, at dit talent er at blive lige fuld nok
til at more dig uden at få tømmermænd næste dag, ikke?
Tak.
Mit er at vide, hvornår jeg bliver holdt uden for. Så spyt ud.
Jeg har bare nogle ærinder.
Nå?
Med en taske fuld af vin?
Jeg må holde væskebalancen oppe.
Prøv igen.
Okay. Undskyld.
Vi ville ikke holde dig udenfor, okay?
Bernadette har følt sig meget udslidt derhjemme,
så vi har hygget i Halleys legehus.
- Som en hemmelig klub? - Hvad?
Nej!
Bare et sted at bruge tid, som vi ikke fortæller andre om.
Og hvad ville være en kortere måde at sige det på?
En hemmelig klub, ja.
Nå, men I har virkelig såret mig.
Hvordan kan jeg gøre det godt igen?
Jeg er med i en hemmelig klub!
Er der en slags ydmygende optagelsesritual?
For jeg ville bogstaveligt talt gøre alt!
Leonard, du har tabt til mig i tredimensionel skak i årevis.
Ved du, hvad der ville være fedt?
Hvis det var et langt svindelnummer, og du en dag sagde:
"Lad os gøre det interessant," og satsede penge
og afslørede, at du faktisk ved, hvad du laver.
Et meget langt svindelnummer. Skakmat.
Undskyld, jeg er distraheret.
Sikken svindler.
Hvem jeg end finansierer, bliver nogen vrede på mig.
Bekymrer du dig virkelig for, om folk er vrede på dig?
- Selvfølgelig. - Interessant.
Hvorfor går du ikke ud og køber noget tapioka-budding,
ellers bliver jeg vred.
Nej.
Så det kommer og går?
Hvordan kan du ikke gå op i, hvad folk synes om dig?
Det er let. Ikke så let som at slå dig i skak, men det er få ting.
Vent.
Du kan træffe beslutningen.
Du er ligeglad med, om du gør folk vrede. Du kan vælge for mig.
- Det kunne jeg bestemt. - Fantastisk.
Men jeg gør det ikke.
Jeg tror, det er en lærerig mulighed for dig.
Sheldon, kom nu!
Undskyld. Gjorde jeg dig vred?
Ja!
Spørg mig, hvordan jeg har det med det.
Så hvor tror Leonard, du er?
Jeg sagde, at jeg var til yoga.
Du strækker da sandheden.
Ja? Hvor tror Sheldon, du er?
Sheldon er ligesom en hund.
Han tænker ikke rigtig på mig, når jeg er væk,
men han er så glad, når jeg dukker op.
Hvem vil have quesadilla fra en legetøjsovn?
Mig!
Varm.
Tak, fordi jeg måtte komme.
Så Leonard har ikke besluttet sig endnu?
Nej. Og jeg har virkelig smurt tykt på med skyldfølelsen.
Har du brugt hundeøjnene?
Mener du dem her?
Hvad gør vi?
Vi må bare vente på, at de går ind igen.
Okay. Kan vi åbne den anden flaske vin virkelig stille?
Flip ikke ud, men jeg tror, der er nogen i dit legehus.
Det er bare Bernadette.
Hun har gemt sig derude hele ugen.
Virkelig, hvorfor?
Det ved jeg ikke.
Hun har været lidt overvældet på arbejdet,
og for at være ærlig er det lidt meget med mig og børnene.
Hun har bare brug for tid i fred.
Og du lader bare, som om du ikke ved det?
Ja, da.
Det er sådan, ægteskab fungerer.
For tre år siden
sagde jeg, at jeg købte livsforsikring, uden at jeg gjorde det.
Hvis hun en dag finder ud af det, vil jeg sige:
"Jeg ved, du har gemt dig i legehuset!"
Hvorfor køber du ikke bare en livsforsikring?
Hvis side er du på?
Kan du høre, hvad de siger?
Jeg prøver.
Det lyder også, som om Penny er der.
Seriøst, Leonard?
Valgte du ikke mit projekt?
Jeg beklager, Raj.
- Hvad, valgte du kragedamen? - Nej.
Gav du Kripke pengene?
Nej.
Jeg er forvirret. Jeg troede, at du kun overvejede tre projekter.
Det gjorde jeg.
Men i sidste øjeblik indgav nogen en ansøgning
om en fed europium-laser, og de havde et overbevisende argument.
Hvad var det?
At det var mig, og jeg ville have den.
Det kan du ikke. Du kan ikke bare finansiere dit eget projekt.
Det viser sig, at jeg kan, og det gjorde jeg.
Interessant, og hvad med, at du ikke ville gøre nogen vrede?
Jeg indså, at uanset hvad jeg valgte,
ville folk være vrede, og på denne måde får jeg en laser.
Det er det mest egoistiske, du nogensinde har gjort.
Jeg er stolt af dig.
Jeg er ligeglad.
- Nej, du er ej. - Nej, jeg er ej.
Europium-laseren er så fed.
Den har fire niveauers FF-overgang,
hvilket giver høj ydelse,
og kvante-effektiviteten er i top.
Hvad skal den bruges til?
Ingen anelse.
Leonard,
der sidder en krage på dit tag.
Det kan jeg se.
Er det en af dr. Lees krager?
Den har et mærke på benet.
Lav ingen pludselige bevægelser.
Klogt. Lad os stå helt stille, indtil de...
Det er ham, I vil have!
Tekster af: Anders Langhoff